Surten a la venda les entrades per als espectacles de la Fira Trapezi | Fira Trapezi Reus\nSurten a la venda les entrades per als espectacles de la Fira Trapezi\nDes d’aquest dilluns es posen a la venda les entrades per als espectacles de pagament de la Fira Trapezi, que tindrà lloc a la ciutat del 10 al 13 de maig. Les propostes de pagament tenen preus populars des d’1 euro a 15 euros. S’han programat nou espectacles de pagament, amb la novetat que enguany no tots es representen en teatres sinó també en altres equipaments, el més destacable la vela que es posarà a la plaça Anton Borrell del Parc de Sant Jordi.\nEls espectacles de sala\nEl Teatre Bartrina acollirà la representació de Santa Madera, de la Compagnie Les Mains, Les Pieds Et la Tete Aussi (M.P.T.A), espectacle que s’estrenarà a l’Estat espanyol en el marc de Trapezi. Després de la creació de Somnium el 2015, Juan Ignacio Tula i Stefan Kinsman continuen explorant el trio peculiar que formen amb la roda Cyr. La companyia francesa presenta un espectacle que s’arrela en les tradicions de la gent nativa de Sud Amèrica que, durant les festes, rituals i cerimònies espirituals utilitzen una fusta sagrada, el Palo Santo, per espantar mals esperits i celebrar els llaços fraternals que uneixen la comunitat.\nL’altra proposta de circ de sala és la dels belgues D’Irque&Fien, que presenten Sol Bémol, un espectacle poètic i emocionant que s’estrena a Catalunya i que es podrà veure al Teatre Fortuny durant els dies de la Fira.\nLa Palma acollirà enguany tres espectacles: Mur de la Cia (3), una performance circense, amb ritmes del sud en directe i molt d’humor dirigida per Nacho Flores; Estrellados del Colectivo de Artistas del Masnou, un vodeville fora del temps i de l’espai que no deixarà a ningú indiferent i, a la sala Polivalent, 3D de la Compagnie H.M.G, un joc acrobàtic amb una singular estructura de circ.\nPer últim, i més de petit format, el Teatre Bravium presentarà l’espectacle Mobil, dels andalusos La Güasa Circo Teatro, un muntatge de circ-teatre d’objectes íntim i sense text on l’actor i malabarista desenvolupa l’especialitat de pilotes de pot, viatjant a través d’un personatge una mica excèntric, tendre i juganer.\nAltres espectacles de pagament fora dels teatres\nUn dels plats forts de la programació d’enguany és l’Homme Cirque, del suís David Dimitri. En una gran carpa instal·lada a la Plaça Anton Borrell, Dimitri presentarà un espectacle de circ realitzant només per ell, una combinació d’acrobàcia, música i dansa on el protagonista realitza tots els papers de l’auca. Per altra banda, el Parc Sant Jordi acollirà la proposta dels Brunette Bros que presentaran The Greatest and 2nd. Smallest Circus in the World, un espectacle que mostra un potent univers musical i un personal teatre de titelles i, l’Estació Enològica, acollirà la proposta de Teatro Sobre Ruedas, un curiós circ en caravanes on es convida a l’espectador a descobrir-hi diversos secrets.\nPer tal d’adquirir les localitats, des d’aquest dilluns 23 d’abril es poden trobar a la pàgina web de la fira www.trapezi.cat i, també presencialment al Teatre Fortuny i al Teatre Bartrina. A partir del 9 de maig, les entrades també es podran adquirir a les taquilles del punt d’informació de la Fira situat la plaça de Prim.\nLes entrades, que tenen preus populars, valen 1, 5, 10 i 15 euros i hi ha diversos descomptes aplicables: pels socis del Carnet Jove, usuaris de la Targeta Jove de Reus, els menors de 12 anys i els majors de 65 anys. A més, també podran tenir entrada reduïda els socis del Club TR3SC. Per gaudir de qualsevol dels descomptes, que no són acumulables, caldrà presentar el carnet corresponent a taquilla.


Arxiu històric » Blog Archive » Inaugurat el curs 2010-2011 de l’Aula de COMRàdio\nInaugurat el curs 2010-2011 de l’Aula de COMRàdio\nArxiu històric - 20/10/2010\n“L’Aula de COMRàdio”, dirigida i coordinada pel periodista Enric Sopena, ha arrencat aquest dilluns 18 d’octubre, el curs 2010-2011 amb el primer cicle que consta de 4 sessions que es desenvoluparan fins el 13 de desembre i que van adreçades als tècnics de les emissores municipals.\nLa inauguració d’aquest nou curs ha anat a càrrec del director general de COMRàdio, Francesc Triola i el director i coordinador de l’Aula, el periodista Enric Sopena. Triola ha destacat davant dels representants de les emissores municipals que “innovar ho hem de fer nosaltres i alhora hem de compartir els coneixements”. De la seva banda, Sopena ha dit que “la COM ha esdevingut el referent de la ràdio de qualitat i de proximitat”\nAquesta primera sessió sota el títol “La ràdio municipal a internet: podcast i xarxes socials. La Sindicada 2.0” ha estat impartida per Toni Miedes, coordinador de l’Àrea digital de la COM, i Quique Azcona, que n’és l’administrador tècnic. Miedes ha explicat que “cal conèixer les eines que ens permeten de forma senzilla fer arribar la ràdio a la xarxa”\nMés d’una trentena de tècnics d’emissores municipals han assistit a aquesta primera sessió del curs de “L’Aula de COMRàdio” que se celebra per segon any consecutiu. Aquest nou cicle, adreçat als tècnics de les emissores municipals, té una durada de 12 hores repartides entre 4 dies (18 d’octubre, 8 de novembre, 22 de novembre i 13 de desembre).


Baltasar Picornell visita el Rainbow Warrior i dóna suport a la campanya contra els plàstics a la mar\nEl president del Parlament de les Illes Balears, Baltasar Picornell, ha visitat avui matí el buc insígnia de Greenpeace, Rainbow Warrior, amb motiu de la campanya “Menys plàstics, més Mediterrani”, que actualment porta a terme a Mallorca.\nPicornell ha estat rebut i acompanyat pel portaveu d’aquesta iniciativa de conscienciació, Julio Barea, qui ha traslladat al president de la cambra la preocupació de l'organització ecologista per la densitat de plàstic que hi ha en la Mediterrània, la qual és igual a la que es troba en les denominades “sopes” de plàstic del Pacífic, amb una mitja d’una peça de plàstic cada quatre metres quadrats.\nEl president ha mostrat molt d’interès en el contingut d’aquesta campanya de Greenpeace, un tema que el preocupa també a nivell particular, i ha insistit en la necessitat de conscienciar la societat de la importància de fer un reciclatge en condicions. Ha recordat l’amenaça que suposa la presència de plàstics i microplàstics dins la mar, fins i tot per a la salut, ja que molts d’ells poden arribar als nostres plats a través dels peixos que els ingereixen.\nNo només el president, sinó tota la cambra balear, mostra una clara sensibilitat envers la preservació del medi ambient. Així ho constaten lleis com la de declaració de Parc natural d’Es Trenc-Salobrar, aprovada aquesta mateixa setmana, o l’ambiciós projecte que s’està desenvolupant de cara a la gestió dels residus.


Fa un parell d’anys, un dels fundadors del grup, Roberto Galiana ‘Capeta’, va cridar Félix Sabater: “Xè, per què no tornem a tocar junts?”. Dit i fet. Bateria, baix, guitarra, ritmes.\nSón història viva, literalmente parlant, de la música en Xixona. Quasi mig secle després, el grup ‘Volver a vivir’ ha tornat a pujar als escenaris per delectar tothom i pensa seguir fent-ho. Quatre xiquets dels anys 70 de entre dotze i catorze anys i amb coneixements musicals van decidir un bon dia que havien de divertir-se i fer divertir a la gent amb música pròpia i la recreació versionada dels temes més actuals de l’època. Fa un parell d’anys, un dels fundadors del grup, Roberto Galiana ‘Capeta’ va cridar Fèlix Sabater: “Xè, per què no tornem a tocar junts?”. Dit i fet. Una decisió que tothom agraïx en potenciar la cultura musical i els moments de diversió al poble dolç del torró i del gelat.\nSlået op af Volver a Vivir Fan Club i Torsdag den 17. august 2017\nEls fundadors varen ser Pepe i Desiderio Garrigós Llinares, coneguts al poble com els ‘bessons del Fosar’, que eren vocalista i guitarra rítmica, respectivament; Roberto Galiana Gisbert ‘Capeta’ al baix; Jorge Coloma Hernández, ‘El Surdo’, solista i, com explica Fèlix Sabater, “un dels millors llaüts que es recorda al poble, el qual, desgraciadament, va faltar fa uns anys”. El cinqué fundador va ser Félix Sabater, el bateria.\nFèlix fa memòria en dir que els joves músics “assajàvem on estava el quiosc del periòdics, justament a la vora hi havia un portó de fusta fosca paret per paret a un local que servia de magatzem a Pepe ‘el del Fosar’, pare de Pepe y Desiderio, per a la tenda que tenien a la part d’amunt, y que com tothom recordarà repartia la cervesa del Turia y la Mirinda, entre altres productes”.\nEra època de pocs diners a la butxaca. Ho recorda Sabater, el qual no tingué altra alternativa que fer-se ell mateix la bateria empran pots de detergent de moda ‘Colon’: “La bateria no tenía plats amb pedal, i el pedal del bombo era un artefacte fet per mi en fusta i un mollet; funcionava prou be, així com les guitarres, que eren espanyoles, per suposat, i el cantant no tenia micròfon. És clar, no teníem diners”, relata Félix Sabater.\nAl principi, varen protagonitzar un festival al Cine de Dalt de Xixona. Va ser tot un èxit. Els membres dels grups locals ‘Los “Kanes’, de ‘Los arañas”, o de ‘El Génesis’, (esta última banda, sens dubte, la més coneguda al poble del torró pel nombre d’actuacions al llarg del temps) també hi participaven i els varen deixar els instruments, fins i tot la bateria de Juan Antonio Sandín, recordea Sabater en mirar fotos d’aquella època.\nL’origen del nom està íntimament lligat a eixa actuació en el Cine de Dalt. “Algú, no recorde quina persona del poble, ens va preguntar com ens déiem i ens va adjudicar el nom que roman fins avuí”, explica Sabater, el qual recorda que amb eixe nom es van presentar en el Club Joventut, on l’èxit va estar garantit, així com la repetició d’actuacions amb els equips de sò que llogava Pepito ‘Capeta’, el germà de Roberto. “Com no teníem possibilitats de comprar els equips i algú de nosaltres no massa de ganes, a la fi el grup es va desfer, a la qual cosa també va contribuir que la ‘mili’ estava al mig, i tot aixó, i es va acabar”, recorda amb nostàlgia Sabater.\n“Esperem durar molts anys, perquè ho passem d’allò més bé i ens dona joventut”\nQuaranta anys després, que es diu prompte, ‘Volver a Vivir’ renaix com l’au Fènix i vola alt. Comencaren tan sols Roberto, Desiderio i Fèlix, després es va afegir Alberto ‘Fajardo’, detalla Sabater, el qual explica que Desiderio s’ho va deixar poc després i els que hi quedavan varen parlar amb un altre conegut músic local, Miguel Ángel Vidal. “Esperem que durem molts anys, perquè ho passem d’allò més bé i ens dona joventut”, subtratlla.\nL’estrena del nou ‘Volver a vivir’ el va ver fa ara un parell d’anys en la kàbila de la filà cristiana ‘La Canyeta’. Després vingué una altra actuació en l’agost, en plenes festes patronals, en l’hort de El Trabajo, amb molt poder de convocatòria. Des d’aleshores, no n’han fet més, d’actuacions, degut a dos parons “per culpa de problemetes de salut, ja se sap, coses de l’edat”, remarca Fèlix Sabater. ‘Volver a vivir’ hi tornarà a viure. De segur.\nEl grup local, naixcut al si del taller municipal de teatre, fa la reestrena amb èxit en el Cine de Dalt de ‘Hamlet, sin permiso de Shakespeare’, a benefici de l’associació xixonenca de lluita contra...


NEVA DINS EL VIDRE: Estat de setge\nRes feia pensar, fa un segle, que Irlanda seria un Estat independent. Era una hipòtesi descartada pels britànics, per la majoria d’irlandesos i per aquells que, des de fora, observaven la vida de l’illa, com Antoni Rovira i Virgili, escriptor, ideòleg del catalanisme i estudiós dels nacionalismes. Hi vaig pensar, en Rovira i Virgili, mentre visitava la magnífica exposició ubicada a l’edifici de Correus de Dublín –conegut per les sigles en anglès, GPO– que explica la insurrecció de Pasqua del 1916, una revolta que va canviar la història del país i que s’ha commemorat aquest any que ara tanquem; el GPO és el principal lloc de memòria de la moderna República d’Irlanda: des d’aquí, Pearse i Connolly van dirigir la resistència contra les tropes de l’imperi més important d’aquella època.\nCom és sabut, l’exèrcit britànic va esclafar en menys d’una setmana la insurrecció dels independentistes. Els set firmants de la Proclamació d’Independència van ser executats, igual que nou dirigents més del moviment, entre els quals hi havia Roger Casement, exdiplomàtic que havia pres consciència del tracte colonialista que patia el seu país. Gairebé dues mil persones van ser deportades i empresonades per haver participat en l’ Easter Rising. El context d’aquells fets –la Primera Guerra Mundial– va propiciar una repressió duríssima, emmarcada en el relat oficial de la traïció a l’imperi; cal recordar que hi havia molts joves irlandesos lluitant a França i Bèlgica contra els alemanys. El nacionalisme irlandès majoritari en aquell moment era autonomista, articulat al voltant del Partit Irlandès, que feia el paper de frontissa al Parlament britànic, com a soci dels liberals. Sota el lideratge de John Redmond, el seu objectiu era l’establiment de l’autogovern o Home Rule, un assumpte que havia quedat congelat en esclatar la Gran Guerra. Els fenians i els seus continuadors –partidaris de la secessió– no marcaven l’agenda, tot i que tenien una forta presència en associacions esportives i culturals.\nEn l’edició de juliol del 1914 (pocs dies abans del començament de la guerra) de l’obra Història dels moviments nacionalistes, Rovira i Virgili fa aquest vaticini sobre Irlanda: “Creiem que el Home Rule representa la solució o la quasi solució del problema polític irlandès; però no la solució de l’integral problema nacionalista”. El tarragoní indica que els separatistes presenten aquesta sortida com un engany, però afegeix que “la gran majoria del poble irlandès té la seva confiança posada en el partit acabdillat per Redmond i creu en l’eficàcia del Home Rule”. Així mateix, en el seu estudi sobre el nacionalisme català com a factor de modernització, Vicente Cacho Viu ens recorda que el catalanisme que tenia voluntat d’intervenció política a Madrid va cercar vies en l’exemple dels hongaresos i dels irlandesos. Valentí Almirall volia un “gran partit català” que “com els irlandesos, ha de treballar per a tenir representants per tot arreu, des de les Corts de la nació fins al darrer municipi”. Malgrat que Irlanda no era un model interessant per als catalanistes, a causa del pes de la religió i del debat sobre la propietat de la terra, va servir –segons Cacho Viu– per inspirar el moviment unitari –tan breu– de la Solidaritat Catalana, el 1906.\nEn un primer moment, els insurrectes irlandesos del 1916 van ser considerats uns bojos per part de la majoria dels seus conciutadans. La premsa local i l’anglesa els van tractar amb hostilitat, i el govern britànic va exagerar els contactes dels rebels amb els alemanys per alimentar el rebuig popular. Però la repressió va ser tan extrema que la consideració general dels perdedors va modificar-se en poques setmanes. Les execucions dels líders nacionalistes van generar un canvi gradual de l’opinió pública i els que eren qualificats de fanàtics i traïdors van ser vistos com a herois i màrtirs. La premsa nord-americana i els grups organitzats d’irlandesos a Nova York i altres ciutats van influir en aquest nou enfocament. La derrota militar va transformar-se en una victòria de l’opinió pública. El general Maxwell, responsable d’imposar la llei marcial, pensava que la mà dura posaria fi al problema irlandès per sempre. El primer ministre britànic, el liberal Asquith, va adonar-se que les represàlies havien aconseguit l’efecte contrari i va ordenar que s’aturessin les execucions.\nAra i aquí, un dels més notables fundadors de C’s ha tingut el bonic detall de recordar, tot parlant de Catalunya, que la Constitució preveu l’aplicació de l’estat de setge. En sentir-lo, vaig pensar en la verda Irlanda, salvant totes les distàncies, esclar. L’actual revolta catalana és pacífica. En les primeres eleccions després de la guerra, el desembre del 1918, els independentistes del Sinn Féin van aconseguir 73 dels 105 diputats que Irlanda enviava al Parlament britànic, mentre que els autonomistes van quedar reduïts a la mínima expressió. El poble irlandès va canviar completament de mentalitat en només dos anys i l’objectiu de la independència va deixar de ser un somni de quatre gats.\nFont: Estat de setge


23 abril 2021 13:28\nGuillem Frontera | 12 abril 2005\nLa mastodòntica Casa del Poble de Bucarest, la gran obra arquitectònica impulsada per Nicolae Ceaucescu, alberga des de fa un parell d'anys el Museu d'art contemporani de la capital romanesa. Ara acull una magna exposició sobre el realisme socialista romanès, un munt d'obres hagiogràfiques amb la figura de qui es feia dir Conducator de Romania. Res de sorprenent, d'altra banda: Ceaucescu, com Stalin, impulsant el país cap a la glòria, venerat pels camperols o els metal·lúrgics, pare amantíssim de la infantesa, suport dels vells, engendrador del futur. Aquestes obres d'art, que remouen tombes i congreguen tots els dimonis, han esdevengut, per una sèrie de petites qüestions, paradigma de modernitat. Si en lloc de ser exposades en el Museu d'art contemporani, amb una banda sonora del darrer desesperat discurs del Conducator a les masses, estassin penjades en la penombra de qualsevol museu regional sense remodelar, determinarien una mirada diametralment oposada a la que ara susciten. L'obra d'art és tan deutora del context on s'exposa a la nostra mirada, que no ens hauríem de fer massa il·lusions sobre la genuïnitat del seu missatge. A la Isla de los Pinos, un museu recorda el primer intent fallit d'invasió de Cuba per part de Fidel Castro. El continent del museu és una llarga sala d'hospital de la presó, i el contingut són les lliteres, amb cobertor blanc, devora cada una de les quals una cartel·la ens informa de la identitat del qui en fou ocupant: involuntàriament, s'avançaren els cubans a certes formes d'organitzar el missatge, però aquesta és una lectura feta a posteriori i sense el vistiplau oficial. Servidor vaig veure al Metropolitan de Nova York una exposició de documents de la revolució soviètica -revistes, cartells, etc.- que contenien un potencial explosiu com per fer saltar en l'aire el sòlid i confiat edifici del Central Park. Però el museu, aquell museu i no un altre, havia banyat la pólvora de tot el material, que ara tenia un gran interès, però no l'interès que els autors li havien inoculat. Els museus també són artefactes especialitzats en la desactivació, adulteració i suplantació de missatges. Però res no és mai per a sempre. Cada moment ens convida a una nova lectura i la condiciona severament. Les ominoses imatges de l'afusellament de Ceaucescu i la seva dona Elena, després d'aquell simulacre maldestre de judici, afegeix un vertigen insuportable a la contemplació de les obres que ara ocupen el Museu d'art contemporani de Bucarest. Cert, però ja hi ha romanesos per als quals aquest contrast aspergeix un tel d'aura a la figura d'un dictador enfollit de megalomania, que aixecava la Casa del Poble damunt dels tràgics fonaments de la misèria del seu poble.


Les falleres Majors Inés i Paula presents en les festes patronals de Sagunt | Falles de Sagunt\nLes falleres Majors Inés i Paula presents en les festes patronals de Sagunt\nCom ja va sent habitual en els últims anys, Federació Junta Fallera de Sagunt ha estat molt present en les festes patronals de Sagunt, per mitjà de la participació dels seus representants en númerosos actes d’aquestes.\nLes falleres majors de Federació, Inés Miret i Paula Marrón, van inaugurar, el passat 18 de juliol, el recinte firal acompanyades pel President Executiu, Jaime Gil, el Vicepresident d’Esports, Ramón Jarque, l’Alcalde de Sagunt, Darío Moreno així com membres de la corporació municipal i de la Federació de Penyes.\nEl 20 de juliol van ser les encarregades de donar l’inici a les festes patronals amb el tradicional Tró d’Avís i la Xopà, un moment sens dubte molt esperat pels penyistes ja que marca l’inici d’uns dies intensos de festa.\nInés i Paula també van assistir a les tradicionals Olles que es van celebrar el 29 de juliol en la saguntina plaça Cronista Chabret, en les quals van estar acompanyades pel president executiu Jaime Gil i el Vicepresident de cultura, Miguel Arenas.\nI va ser el passat 30 de juliol, amb motiu de la festivitat dels Sants de la Pedra, Abdón i Senèn, patrons de Sagunt, quan les representants de Federació, així com les seues corts d’honor van poder participar en la Solemne Processó que posava fermall d’or a les festes patronals saguntines.\n← L’empresa de disseny gràfic Yogur de Fresa, crearà la imatge de la identitat corporativa de la Falla El Mocador.\nLes Falleres Majors, Paula i Inés participen en els actes finals de les festes de Port de Sagunt →


El cas Andrea: els Fabra contra el món (Joan Garí)\nJOAN GARÍ CASTELLÓ Actualitzada el 14/07/2012 00:00\nEra dimecres al matí i Mariano Rajoy va arribar al Congrés carregat amb un llumí i un bidó de gasolina. Feia temps que s'especulava amb la brutal retallada que Europa exigiria a Espanya pel rescat del seu sistema financer. I aquell era el gran dia. Rajoy va encendre el misto i va aguantar la respiració: 65.000 euros d'"estalvi" per als pròxims dos anys i mig. Les víctimes? Qualsevol cosa que encara es mogui: funcionaris, aturats, classes baixes i classe mitjana consumidora. Quan va anunciar la disminució de les prestacions per desocupació, però, els diputats no addictes es van posar les mans al cap. Les protestes van inundar l'hemicicle. Una veu valenta, llavors, es va alçar en ajuda del president: "Que es fotin!", es va sentir, amb timbre agut -com de diva malalta-, des de la bancada popular. Era Andrea Fabra, menyspreant els aturats, o els diputats opositors, o tots plegats. L'acció no va passar desapercebuda i l'incendi es va estendre des del Congrés fins a les xarxes socials. Però, qui és Andrea Fabra?\nAndrea Fabra Fernández (Castelló, 1973) és la filla gran de Carlos Fabra -Don Carlos-, l'expresident de la Diputació de Castelló, etern imputat impune de la política espanyola. Tot i que a Don Carlos se l'acusa de tràfic d'influències, suborn i quatre delictes contra la hisenda pública, ha abandonat quan ha volgut la Diputació i ara és secretari de la Cambra de Comerç, amb un sou de 90.000 euros a l'any. Al que no ha renunciat, potser, és al somni que un altre Fabra ocupe el càrrec en què la família s'ha perpetuat des del segle XIX. La llista dels Fabra presidents provincials és llarga i abraça dues centúries. L'iniciador de la nissaga va ser Victorino Fabra Gil, l' aüelo pantorrilles (així, en valencià castellanitzat), oncle rebesavi de l'actual Carlos Fabra. A Fabra Gil el seguirien Victorino Fabra Adelantado, besavi; Hipólito Fabra Adelantado, oncle besavi; Luis Fabra Sanz, oncle avi, i Carlos Fabra Andrés, pare de Don Carlos i avi d'Andrea. Andrea, ara diputada per Castelló, era la gran esperança de son pare.\nA Andrea, però, li tira més Madrid. Està casada amb l'exconseller de Sanitat d'Esperanza Aguirre, Juan José Güemes, amb qui forma una lucrativa comunitat de béns. I per Castelló hi ve poc, excepte per llançar algun improperi a l'oposició.\nElla és una bona representant d'aquesta colla de fèmines populars, dones dones (postfeministes), que es caracteritzen per la seva viril ironia. A Esperanza Aguirre burlant-se de les seves víctimes favorites -els funcionaris-, o a Ana Botella ridiculitzant els homosexuals, o a la ministra de Sanitat, Ana Mato, recomanant comprar herbes per evitar consumir uns medicaments massa cars s'hi afegeix ara el nou crit de guerra dels Fabra, "Que es fotin!", adreçat en el fons a la ciutadania en bloc, que no entén els polítics piròmans.\nEn realitat, Andrea és digna filla de son pare. Don Carlos no ha tingut mai pèls a la llengua, i per això va dir "fill de puta" a Francesc Colomer, el seu rival al PSPV. Qui sap si aquesta dona mascle -com l'hauria definida Víctor Català- arribarà algun dia a presidenta de la Diputació. El seu retrat, llavors, el podrien encarregar a Ripollés, el gran pintor del règim: la seva bellesa picassiana no desentonaria amb la resta de la producció de l'artista. L' aüelo pantorrilles , des de l'eternitat, riuria satisfet. I la resta del món que es faci fotre.


Maria Antònia Canals serà a l'Institut de Baix-a-Mar per inaugurar el laboratori matemàtic que porta el seu nom\nLa mestra i matemàtica oferirà la xerrada 'Què és educar tot fent matemàtiques?' al mateix centre el dia 24 de febrer\nEl proper dia 24 de febrer, l'Institut de Baix-a-Mar de la nostra ciutat acollirà la xerrada Què és educar tot fent matemàtiques? a càrrec de la mestra i matemàtica Maria Antònia Canals, qui inaugurarà el laboratori de matemàtiques del centre que portarà el seu nom.\nLa jornada s'iniciarà la inauguració oficial del laboratori Maria Antònia Canals i, seguidament, l'homenatjada durà a terme una xerrada on ens mostrarà diferents aspectes lligats a la seva experiència com a mestra i com portar recursos didàctics amb materials manipulatius a les nostres aules.\nMaria Antònia Canals ha desenvolupat la seva activitat en diverses escoles de Catalunya i a la Universitat de Girona, entre d'altres. Gran coneixedora de la pedagogia Montessori, ha incorporat els materials com a eix fonamental de l'aprenentatge de les matemàtiques. Ha dedicat bona part de la seva vida als nens i a la formació de mestres. Té diversos quaderns d'activitats publicats per a primària i ha creat dos espais de materials de matemàtiques, el GAMMAR a la Universitat de Girona, i el CAÀREM a la l'Associació Rosa Sensat de Barcelona, de la qual n'és membre fundadora. Fou Creu de Sant Jordi l'any 2006.\nDonada la capacitat del laboratori de matemàtiques, les inscripcions es faran a través dels centres educatius, i no de manera individual.


BAC SOCOTEC s’uneix al Model. Festival d’Arquitectures - BAC ECG\nBAC SOCOTEC celebra l’arquitectura de Barcelona participant al Model. Festival d’Arquitectures, la primera gran cita de la Capitalitat Mundial de l’Arquitectura de 2026, amb dues propostes liderades pels experts de BAC.\nUna visita guiada per descobrir els edificis més emblemàtics del Districte 22@ i un webinar sobre la Circularitat com a futur de la sostenibilitat. Totes dues activitats estan obertes a tot el públic.\nSota el títol “El Districte 22@, dinamitzador arquitectònic i sociocultural”, BAC SOCOTEC organitza una ruta a través de l’arquitectura del Districte 22@ on es visitaran els edificis més singulars com el Mercat dels Encants, el Museu del Disseny, la Torre Agbar, l’Edifici Indra, l’Edifici RBA, el Mediàtic, Museu de Can Framis… i s’analitzarà com aquestes peces arquitectòniques han canviat l’skyline de la zona, a més del seu impacte socioeconòmic a la ciutat comtal.\nCom a referent en enginyeria circular, BAC SOCOTEC ha preparat també el webinar “La Circularitat, futur de la sostenibilitat” que serà impartit pel nostre country manager a UK, Xavier Aguiló, Enginyer Industrial, especialista en estructures i expert en circularitat.\nLa reducció de l’impacte en el disseny i construcció d’edificis és un repte al que ens enfrontem a curt termini.\nI segons Aguiló “l’enginyeria circular és la gran aliada d’aquest canvi, aportant solucions a llarg termini que ens ajudaran a reduïr l’impacte en la petjada de carboni. Hem de dissenyar, produir i construir de manera més eficient, pensant que els elements es poden reparar, reutilitzar i reindustrialitzar”\n“Com individus, podem canviar els nostres hàbits per contribuir a la conservació del medi ambient, però les decisions que prenem en enginyeria o construcció tindran un impacte molt més gran” ens explica Xavier Aguiló, qui a demés és professor del Màster en Construcció Circular i Postgraduate Program in Sustainable Architecture and Construction a Zigurat; així com Màster MUA a l’Escola d’Arquitectura de la Universitat Europea de Madrid i a la Central Saint Matins y Environmental Technical Studies AA en Londres.\nPer apuntar-se a la visita guiada ““El Districte 22@, dinamitzador arquitectònic i sociocultural” el dia 11/05/22 de 17:00 a 18:30 (CET), clica aquí: https://forms.office.com/r/usud5dP39Kç\n* En cap cas es visitarà l’interior dels edificis\nPer apuntar-se al webinar “La Circularitat, futur de la sostenibilitat” el dia 12/05/22 a les 18h (CET) clica aquí: https://forms.office.com/r/DDrMrTrC2J


Suspensió classes de guitarra 19-20\nLamentam haver d'informar de la suspensió provisional de les classes de guitarra a l'Escola de Música d'Andratx pel curs 2019-2020, després de la repentina i iniesperada baixa per jubliació del professor que havia d'impartir la matèria.\nAquesta va ser comunicada a l'Ajuntament el passat 23 de setembre, a només 8 dies de començar les classes. I davant l'inexistent marge de reacció per trobar una solució per part del consistori i als mecanismes que regeixen la llei de contractació en l'Administració Pública, s'ha optat per suspendre prosionalment les classes.\nIgualment, l'Ajuntament ha decidit tornar l'import de la matrícula del curs íntegre a tots aquells alumnes que s'hagin inscrit en la matèria, i es reservaran les seves places per tornar una vegada es reprenguin les classes si així ho desitgen\nEn aquest sentit, l'Ajuntament informa també que ha s'ha iniciat el procés de contractació d'un nou professor de guitarra, que s'espera contractar el més aviat possible. S'informarà de la qüestió tan aviat es concreti.\nPregam disculpin les molèsties que es puguin haver provocat amb aquest incident, totalment aliè i contrari a la voluntat de l'Ajuntament.\nData última modificació: 25/09/2019 a les 14:18


Ja es pot jugar a On és Wally? a Google Maps | betevé Web\nTxell Partal Maresma@txell_pm diumenge 1 d'abril, 2018 , 20.53\nEl joc estarà actiu durant una setmana per celebrar l’April Fool’s Day, el dia de les bromes en la cultura anglosaxona\nL'1 d'abril se celebra l'April Fool's Day, el dia de bromes i innocentades a països com el Regne Unit o els Estats Units. L'aplicació de mapes Google Maps ha volgut celebrar aquesta data traslladant el joc del Wally al seu web. Des d'aquest diumenge quan s'accedeixi a Google Maps, tant des de l'aplicació del mòbil com de l'ordinador, es pot jugar a trobar el Wally, un personatge conegut arreu del món per amagar-se constantment entre la multitud i anar sempre vestit amb una samarreta de ratlles blanques i vermelles, unes ulleres grans i un barret.\nLa dinàmica del joc és la de sempre, que es va fer famosa a través de llibres i revistes als anys 90: has de buscar el Wally enmig de multitud de gent. També es pot intentar trobar els amics de Wally com el Woof, Wenda, el mag Barbablanca i Odlaw.\nHi ha un total de cinc nivells, cada vegada més difícil. Només es pot passar de nivell si es troba a Wally i els seus amics en cada una de les localitzacions que es proposen. A més, si s'aconsegueixen superar tots els nivells, l'aplicació té preparada una sorpresa més.\nJugar-hi és molt fàcil. Només cal anar a la pàgina web de Google Maps i fer clic al Wally que apareix al costat esquerre de la pantalla. A continuació apareix una pantalla amb les instruccions i un botó per iniciar el joc. Després el Wally es fa present en algun punt del mapa i, quan s'hi fa clic, s'obre una les típiques imatges en les quals el Wally i els seus amics estan camuflats entre la gentada. Si en canvi es vol jugar des de l'aplicació, s'ha d'utilitzar l'eina de veu del mòbil i preguntar: "Google: on és Wally?" per iniciar el joc.\nSegons Google, el joc estarà en funcionament tota la setmana.


TL; DR: Episerver és un proveïdor de programari que proporciona recursos de gestió de contingut digital, comerç electrònic i màrqueting multicanal a empreses de tot el món. A través de l’Episerver Digital Experience Cloud, la companyia permet als líders digitals diferenciar les seves marques alhora que opera amb agilitat a través d’una única plataforma. Com que la companyia continua desenvolupant les capacitats en un sol núvol, pretén facilitar que les marques redueixin el temps de comercialització i augmentin el ROI..\nQuan es tracta del futur del màrqueting digital, una cosa és clarament contundent: un enfocament de mida única no deixarà de tallar-lo.\nSegons un estudi recent, el 90% dels adults dels EUA tenen una actitud positiva envers la personalització de continguts en campanyes de màrqueting. L’estratègia és igualment atractiva per als professionals del màrqueting, que han citat els percentatges de conversió augmentats i els ingressos de comerç electrònic com a avantatges de la personalització integrada i de la pàgina web.\nPerò les experiències de clients individualitzades no apareixen a l’aire lliure, sinó que requereixen dades, analítiques i coneixements tècnics, entre altres actius. Per complicar les qüestions, les campanyes han de ser escalables, rendibles i executades amb rapidesa per resultar útils.\nEpiserver reuneix contingut, comerç electrònic i màrqueting per agilitzar els fluxos de treball.\nAfortunadament, empreses com Episerver estan recorrent al poder de l’automatització per proporcionar tot el que els comerciants necessiten crear experiències destacades a mida de cada visitant únic de manera ràpida i eficaç, tot sense dependre dels equips d’informàtica. Amb el Episerver Digital Experience Cloud, els usuaris poden fins i tot gestionar analítiques de contingut, comerç i màrqueting en una sola pantalla.\n“Totes les eines i capacitats que proporcionem estan dissenyades per ajudar els clients a disminuir el temps al mercat, tant si intenten fer alguna cosa diàriament com si engeguen una nova campanya”, va dir Justin Anovick, vicepresident de Producte Mundial a Episerver. “Ens ha entusiasmat sempre ajudar les empreses a competir a un nivell diferent del que abans”.\nFundada el 1994, Episerver ha crescut per donar servei a venedors, editors web i comerciants de tot el món que depenen de la tecnologia de l’empresa per crear llocs web personalitzats i de comerç electrònic. Com que la companyia celebra enguany el seu 25è aniversari, el seu objectiu és continuar proporcionant eines que facilitin als clients la creació d’experiències digitals convincents.\n1 El núvol d’experiència digital d’Episerver: una solució de plataforma única\n2 Funciona amb Agility i diferencia la teva marca\n3 Noves funcions de núvol fora de la caixa\nEl núvol d’experiència digital d’Episerver: una solució de plataforma única\nCom a primera plataforma que combina contingut digital, comerç i màrqueting en una sola pantalla, el Episerver Digital Experience Cloud proporciona avantatges empresarials i financers únics. La naturalesa única de la solució permet als venedors dedicar menys temps a gestionar actius i més temps en les seves competències bàsiques, inclosa la millora de l’experiència dels usuaris, centrar-se en la creació de continguts que ven i invertir temps en estratègies de merchandising..\nSegons un estudi de Forrester Total Economic Impact encarregat per Episerver l’agost de 2018, les actualitzacions de gestió de contingut i de productes són significativament més fàcils d’utilitzar la plataforma. Les empreses enquestades van informar que, a causa de la reducció de la càrrega dels usuaris i la capacitat de gestionar els actius digitals a les plataformes, van poder reduir els esforços de desenvolupament en un 50% de mitjana.\nA més, les organitzacions van informar que el núvol d’experiència digital digital, integrat i completament gestionable d’Episerver, allotjat a Microsoft Azure, aporta estalvis de costos considerables en comparació amb solucions locals. Forrester estima guanys d’eficiència de més de 352.000 dòlars anuals, amb un estalvi superior a un milió de dòlars durant un període de tres anys.\nFinalment, l’estudi Forrester va determinar que les organitzacions que utilitzen Digital Experience Cloud es beneficien significativament de la personalització basada en AI de la plataforma, que els permet proporcionar contingut rellevant per a clients únics. En última instància, la tecnologia AI de l’Episerver en els escenaris de comerç digital va donar lloc a ingressos addicionals de 3,7 milions de dòlars per als clients tan bon punt el primer any.\n“Amb la intel·ligència artificial i l’aprenentatge automàtic, podreu personalitzar el vostre contingut d’una forma més precisa mitjançant munts de dades, a diferència de fer-ho anecdòticament o mitjançant regles manuals”, va dir Justin..\nPer conèixer el que la vostra organització podria estalviar amb Episerver, la companyia proporciona una calculadora útil en funció del nombre d’editors i desenvolupadors que treballen al vostre lloc web. El lloc Episerver també ofereix una calculadora similar per determinar possibles augments dels ingressos.\nFunciona amb Agility i diferencia la teva marca\nJustin ens ha explicat que molts clients d’Episerver busquen l’ajuda de la companyia per competir amb els gegants de la indústria.\n“Al final del dia, els nostres clients estan preocupats de morir perquè Amazon prengui el seu negoci”, va dir. “Saben de què lluiten, i la nostra feina és ajudar-los a convertir-se en moviments ràpids. Ja han passat els dies de confiança en els desenvolupadors per obtenir noves actualitzacions. “\nDurant els últims tres anys, Episerver ha enquestat a 4.500 compradors en línia de tot el món per informar sobre l’evolució de les expectatives dels consumidors i ajudar a crear millors experiències de comerç electrònic. L’informe d’enguany, “Reimagining commerce: Principles of Standout Digital Shopping Experiences”, va revelar que els mercats de mercat com Amazon estan rebentant innegablement la competència.\nLa companyia ha guanyat una reputació de confiança amb algunes de les marques líders més importants del món.\nSegons la investigació d’Episerver, el 61% dels consumidors busquen llocs de mercat com Amazon per pesar opcions de preus i més de la meitat (58%) ho fan per a la selecció de productes. A més, el 87% dels compradors en línia compara el que troben en una marca o en un lloc del detallista amb Amazon.\nMalgrat el predomini i l’amplitud de l’oferta de productes d’Amazon, les empreses més petites encara tenen la possibilitat de prosperar. Segons l’informe d’Episerver, el truc és desenvolupar connexions personals amb els consumidors mitjançant tècniques de màrqueting integrat de contingut i experiència d’experiència del client que vagin més enllà de la típica transacció emocional.\nAfortunadament, la investigació demostra que Episerver pot marcar la diferència en aquesta àrea, ja que diversos entrevistats de l’estudi Forrester van reportar un augment de la satisfacció del client i dels resultats de promotors nets després d’adoptar Digital Experience Cloud..\nNoves funcions de núvol fora de la caixa\nAvançant, Episerver ha pres la decisió estratègica de continuar desenvolupant solucions integrals que, en molts casos, eliminen la necessitat que els clients contractin proveïdors de tercers..\n“Inclouem una xarxa de lliurament de contingut (CDN), control de seguretat, múltiples entorns, la capacitat de desplegar-se en altres regions”, va dir Justin. “Si hi ha valor per al client, no voldríem que els pagui per aquestes peces tècniques, això és tota una part de la nostra oferta. Nosaltres som d’una banda de sacsejar. ”\nEpisever es compromet a garantir la seguretat de la seva plataforma com a part d’aquest acord de paquets, tot i que, en molts casos, el client no sap que el servei existeix. La companyia ha dedicat infinitat d’hores a treballar amb els equips d’Azure Application Insights per assegurar que proporciona als clients un entorn estructuralment sòlid amb els mecanismes existents per mitigar les amenaces..\n“Vam frustrar 905 milions d’amenaces l’any passat abans que mai arribessin al client”, va dir Justin. “És molt important perquè totes les funcions del món no importen si el vostre lloc no funciona”.\nA més dels avantatges tècnics integrats, Episerver continuarà aportant valor mitjançant coses com la personalització millorada i la visualització millorada del viatge del client, cosa que Justin va dir que els clients solen sol·licitar-los.\nHi ha una única advertència quan es tracta d’un desenvolupament continu. “La importància de la qualitat”, va dir Justin. “Mai no sacrificarem la qualitat per aquesta característica nova que no serà rellevant durant tres anys perquè volem que els nostres clients gaudeixin de valor dels nostres productes ara mateix”.\nCom les solucions de serveis de comerç clau de mà d’Ucraft i les solucions de comerç electrònic ajuden les empreses a difondre les seves marques de forma senzilla i assequible en línia


El 23% de l'alumnat de 15 anys no tenia experiència en activitats digitals en el centre abans de la Covid | Valencia Extra\nUn estudi de l’Ivie constata que el sistema educatiu espanyol ha afrontat amb dificultat la formació online per “escassa preparació”\nL’adaptació dels sistemes educatius a la formació online durant la pandèmia de coronavirus ha sigut “molt difícil i desigual”. La “feblesa principal” s’ha detectat en “l’escassa preparació del professorat i l’organització dels centres per a ensenyar a distància”. Un exemple: a Espanya, quasi el 23% de l’alumnat de 15 anys no tenia experiència en activitats digitals realitzades en el centre abans de la Covid-19 i menys del 10% mancava de dispositius en les seues llars per a atendre la formació no presencial.\nAixí ho posa de manifest un nou document ‘COVID-19: IvieExpress’, de l’Institut Valencià d’Investigacions Econòmiques que, en aquest cas, analitza la resposta del sistema educatiu espanyol davant les condicions d’aïllament imposades per la crisi sanitària.\nEl paper de les noves tecnologies en l’educació s’ha demostrat fonamental després de les mesures de confinament imposades per la pandèmia, que han situat la formació online com l’única alternativa possible. El punt de partida en competències digitals del professorat, i en experiències prèvies amb l’alumnat en l’ús de les noves tecnologies en el centre, era molt feble.\nA Espanya, quasi el 23% dels alumnes de 15 anys no es connectava mai a Internet en el seu centre escolar i, en total, el 70% ho feia menys d’una hora al dia. És a dir, només un 30% dels estudiants d’últim curs d’educació secundària obligatòria rebia formació en format digital més d’una hora diària.\nAquesta “falta d’experiència” en l’ús de les TIC a Espanya és compartida per altres països desenvolupats com Bèlgica, França o Suïssa. No obstant això, la situació en molt diferent en llocs com Dinamarca o Suècia, on més del 70% dels alumnes de 15 anys es connectava més d’una hora diària a Internet en els seus centres per a fer tasques educatives, segons dades de l’informe TREPITJA 2018.\nA Espanya, el percentatge d’alumnes que s’enfronta al problema de l’adaptació a un model de formació basat en les noves tecnologies, per no haver sigut entrenat, és molt major que el que té com a obstacle principal la falta d’equips digitals, ja que, segons PISA, menys del 10% dels estudiants de 15 anys manca d’ordinador a la seua casa.\nAquesta última dificultat s’ha pogut esmenar durant el confinament a través de subvencions i ajudes públiques, però la falta d’experiència i competències digitals d’alumnes i professors, que també contribueix a augmentar la desigualtat, ha sigut més difícil de superar pese a l’esforç realitzat, segons destaquen els autors del nou informe de l’Ivie.\nAixí, Francisco Pérez i Laura Hernández afirmen que és “necessari establir criteris i mínims als quals arribar en l’ensenyament i plataformes digitals a utilitzar perquè l’educació online siga la més homogènia possible”. Més encara, adverteixen, “quan es preveu un curs 2020-2021 encara marcat per les circumstàncies sanitàries especials que poden fer recórrer novament a la formació a distància a col·lectius més o menys amplis”.\nEls experts reclamen així mateix actuacions formatives i organitzatives en els centres perquè les conseqüències educatives de la pandèmia siguen les estrictament inevitables i no depenguen de la capacitat i implicació de l’entorn familiar de l’alumne o de la dedicació extraordinària d’alguns professors.\n“DESIGUALTAT” ENTRE CCAA\nSegons l’Ivie, l’escàs ús de les TIC és la tònica general a les escoles espanyoles, però s’observen unes certes diferències regionals. Les comunitats on més alumnes es connectaven més d’una hora diària a internet en els seus centres educatius, i per tant partien de major experiència per a rebre docència recolzada en noves tecnologies, eren Catalunya i País Basc, totes dues per damunt del 40,7% mitjana de l’OCDE. Per contra, Castella i Lleó i Galícia se situen en un escàs 20%, mentre que en la Comunitat Valenciana només el 27,3% dels alumnes es connectava més d’una hora diària, tres punts percentuals per davall de la mitjana nacional del 30,5%.\nAquest “dèficit” en l’ús de la xarxa es donava en tota mena de centres: públics, concertats o privats i en qualsevol entorn socioeconòmic de les famílies dels alumnes: desfavorable, intermedi o favorable. La regla és una escassa experiència en l’ús de les tecnologies en els centres per a donar suport a la formació.\nEn l’educació universitària la situació de partida era més favorable. La penetració de les modalitats de formació online era major, a través de cursos no presencials que ja estaven disponibles (MOOC), la utilització de les aules virtuals o l’existència d’institucions especialitzades en ensenyament a distància. Aquestes experiències prèvies i la edat més gran i responsabilitat dels estudiants han permés aprofitar l’ús de les tecnologies per a continuar i avançar amb la formació també durant el confinament.\nEl nou informe ‘COVID-19: IvieExpress’ assenyala tres iniciatives que s’haurien d’impulsar per a millorar les garanties de la formació rebuda en els centres no universitaris quan la presencialitat no és possible.\nEn primer lloc, instar a tots els centres a realitzar, abans del començament del pròxim curs, exercicis bàsics d’autoavaluació de les seues estratègies i capacitats digitals per a disposar d’un diagnòstic de la seua situació, utilitzant l’eina Selfie de la UE.\nEn segon lloc, tots els centres haurien de disposar, a l’inici del pròxim curs, d’un protocol simple de formació i actuació del seu professorat en l’ensenyament no presencial, que haurien de conéixer les famílies dels alumnes. Les administracions han d’orientar en el desenvolupament d’aqueixos protocols.\nFinalment, l’institut proposa que les administracions realitzen durant el primer trimestre del pròxim curs un balanç de la situació de l’ensenyament no presencial, en general i en cada centre de la seua competència, per a adoptar les iniciatives de millora en equipament, formació i organització sobre bases objectives.


Trasllat de Barcelona a Reus - Taxi en Barcelona\nA Catalunya, Barcelona és la ciutat més important, però hi ha moltes altres regions dins de la comunitat autònoma que ofereixen diferents atractius i establiments de gran importància. Propera a la ciutat comtal, es troba Reus, fins allà molts arriben amb un objectiu específic: el seu aeroport, i la importància d’arribar fins aquest lloc, fa necessari pensar en els diferents mètodes de transport, un d’ells, i potser el més efectiu , és precisament el taxi.\nEl servei de taxi per al trasllat de Barcelona a Reus és un dels més sol · licitats, això és perquè allí es troba l’aeroport, el qual bàsicament, trasllada viatgers a diferents regions d’Europa. D’altra banda, Reus es troba propera a altres importants ciutats catalanes, el que converteix el passeig per aquesta ciutat en una interessant opció, una altra de les raons per les quals contractar un taxi de Barcelona a Reus.\nI precisament, a Barcelona hi ha una companyia de taxis que es destaca notablement de la resta, perquè l’empresa a la qual fem referència ofereix un servei a la mida de cada client, es tracta de Mar & Sus. La mateixa posseeix una àmplia trajectòria en el trasllat de viatgers, sent el seu servei de cotxe de Barcelona a Reus, un dels més característics i sol · licitats.\nÉs clar que això obeeix a detalls específics. Passa que Mar & Sus ofereix el seu servei de trasllat de Barcelona a Reus els 365 dies de l’any, les 24 hores, però a més, té un valor afegit al que val la pena fer esment: el tipus de vehicle. Tenint en compte que el taxi de Barcelona a Reus demora aproximadament una hora a arribar a destí, és fonamental garantir la comoditat del client, sumat clar a la seguretat.\nSi parlem d’enviar un cotxe de Barcelona a Reus, aquest ha de comptar mínimament amb les condicions òptimes pel que fa a comoditats i dispositius de seguretat , i des de Mar & SUS poden provar això fàcilment, gràcies a la signatura que els avala. L’empresa de taxis líder de Barcelona, compta amb els vehicles pertanyents a la firma líder en mono volums, és a dir, SEAT Alhambra.\nAquest tipus d’automòbil és el que garanteix un viatge còmode, però a més, summament segur. El SEAT Alhambra es caracteritza per comptar amb interiors espaiosos, climatitzador, butaques individuals, i un complet sistema de seguretat amb airbags, fins i tot en laterals, a més d’altres dispositius elèctrics. El maleter d’un taxi de Barcelona a Reus ofert per Mar & Sus comptarà amb espai per a 6 maletes i aquests tenen fins a 7 places, el que permet el trasllat de Barcelona a Reus de famílies nombroses o grups pertanyents a empreses per exemple.\nUn altre punt que es desprèn és la possibilitat d’estalviar en tarifes, ja que en utilitzar un taxi convencional, una família o una empresa hauria de contractar dos taxis, però amb el servei de taxi de Barcelona a Reus Mar & Sus, el vehicle mono volum ofert per l’empresa serà suficient per transportar grups de fins a 6 persones.\nQue el client viatge còmode i segur en el trasllat de Barcelona a Reus, es torna l’objectiu principal de Mar & Sus, de manera que també des de l’empresa s’aposta a la qualitat d’atenció per part del conductor, que és considerat un professional en la seva àrea, i que ofereix precisament una professionalitat excel · lent, sempre cordial i fonamentalment, responsable pels passatgers que trasllada.\nViatjar en taxi de Barcelona a Reus, de manera segura, còmoda i tranquil · la, és possible contractant el servei que ofereix Mar & Sus. Per fer la reserva, comuniqueu al telèfon +34 646353054, tots els dies de l’any, durant les 24 hores.


Guanya una entrada doble pel Festival Sons Solers\nEl 13 de juliol arriba la cinquena edició d'un festival que aposta per una programació de qualitat i amb grups de casa nostra. T'hi convidem!\nTime Out en col·laboració amb Festival Sons Solers dimarts 5 de juny 2018\nEt ve de gust gaudir d'un festival diferent, en un entorn natural i amb grans noms del panorama musical català? Doncs reserva't el 13 de juliol perquè t'espera una experiència multisensorial única amb el Festival Sons Solers. Aquest 'slow festival' se celebra a la Finca Mas Solers de Sant Pere de Ribes, un espai on podràs estar en contacte amb la natura mentre tastes l'oferta gastronòmica d'una finca que és tot un referent en la celebració d’esdeveniments.\nLa música, d'estils molt diversos, anirà a càrrec de grups tan autòctons com la banda liderada per David Carabén, Mishima; Ramon Mirabet –que arribarà amb el seu esperat nou disc–; els Animal; la barreja de folk i pop independent de Luthea Salom i la música de Guillem Roma, un artista que desprèn poesia, naturalitat i riquesa melòdica.\nSi no et vols perdre aquesta cita musical exclusiva, omple el formulari que trobaràs aquí sota i, si ets l'afortunat, guanyaràs una entrada doble per viure aquesta nit tan especial amb qui tu vulguis. Però si no guanyes, no et preocupis! Encara queden algunes entrades perquè gaudeixis d'una proposta musical que es cou a foc lent perquè l'assaboreixis sense pressa.


El bloc de la mami: gelat de mango i iogurt\nUN GELAT FET A CASA\nPotser penseu que és necessari tenir una thermomix per fer un gelat, o una geladera o una nau espaial! Doncs no. Amb el truc de congelar la fruita podeu fer un gelat a casa boníssim! O sigui si teniu gerds, mores, prèssecs a trossos, mango a trossos, prunes, cireres, maduixes... al congelador, sempre en podreu fer un gelat. Les podeu batre amb nata, iogurt, llet de coco... i aromatisar-les amb menta, anís estrellat, pebre rosa, alfàbrega, farigola, canyella... No us acabareu les combinacions! Aquí teniu altres receptes amb gelat: sopa de gerds amb gelat de llimona, escuma de pera amb gelat, maduixes al pebre amb gelat de xocolata o gelat de iogurt i gerds. A refrescar-se!\n1/2 cullerada petita de mel\nPelar el mango i tallar-lo a trossos. Posar-lo al congelador almenys 2 hores.\nNecessitarem una batedora de vas que pot batre gel per fer-ho.\nBatre en una batedora de vas el mango, el iogurt, la mel i la menta. Servir de seguida.\namanida de fonoll i salmó


Bed and breakfast La Lluna - Avís legal\nwww.bedandbreafastlalluna.com és un domini d'Internet de titularitat de La LLuna Bed and Breakfast. L'adreça és:\nCrta. Comes de Banyàs\nUrb. Camp de Ravell\nFase 1 Xalet A, núm. 5\nTel.: + 376 388 688 Fax: +376 839 379\nL'accés al lloc web de La Lluna Bed and breakfast comporta l'acceptació de les condicions previstes en aquest avís legal, i també de la utilització del lloc web, dels seus continguts i serveis de conformitat amb la legislació vigent.\nPer aquest motiu us recomanem que llegiu atentament el contingut d'aquest avís si voleu accedir-hi i utilitzar la informació i els serveis que ofereix la pàgina web de La Lluna Bed and Breakfast.\nLa Lluna bed and Breakfast mitjançant aquest lloc web pretén fomentar l'accés del públic a la informació relativa a la protecció de dades.\nL'usuari assumeix, coneix i accepta que la informació continguda en aquest lloc web és merament informativa; els continguts del lloc web poden ser inexactes, contenir errors o no estar degudament actualitzats, tanmateix La Lluna bed and Breakfast posarà tots els mitjans possibles per corregir-los o esmenar-los.\nEls continguts, l'organització i els enllaços han estat seleccionats per La Lluna bed and Breakfast\nLa Lluna bed and Breakfast es reserva el dret de modificar, actualitzar, afegir o eliminar els continguts del lloc web, i també limitar o impedir l'accés, ja sigui temporalment ja sigui definitivament, sense notificació prèvia.\nAquest lloc web consta de continguts informatius, models i programaris d'ajuda i formularis electrònics que es poden descarregar per tal de tramitar notificacions, sol·licituds i reclamacions davantLa Lluna bed and Breakfast.\nLa Lluna bed and Breakfast no es fa responsable dels danys i perjudicis de qualsevol naturalesa que puguin derivar-se de la disponibilitat i la continuïtat tècnica del funcionament del lloc web.\nLa Lluna bed and Breakfast no es fa responsable dels danys que es puguin causar en els equips dels usuaris com a conseqüència de l'existència de possibles virus informàtics que l'usuari pugui contraure a causa de la navegació pel lloc web.\nLa Lluna bed and Breakfast no pot garantir la inexistència d'errors en l'accés al lloc web, en els seus continguts ni que aquests es trobin totalment actualitzats, tanmateix posarà tots els mitjans possibles per corregir-los o esmenar-los.\nLa Lluna bed and Breakfast no es fa responsable en cap cas dels continguts, de les informacions o de les imatges que no depenguin del lloc web, ni estiguin gestionats perLa Lluna bed and Breakfast ; dels danys i perjudicis de tota naturalesa que es puguin derivar per part de tercers a través del lloc web.\nAixí mateix, La Lluna bed and Breakfast no garanteix que un document disponible en línia reprodueixi exactament un text adoptat oficialment. La informació facilitada a través d'aquest lloc web no substitueix la publicitat legal de les lleis i d'altres textos que hagin de ser publicats al BOPA o als butlletins oficials que corresponguin, l'edició impresa dels quals és l'únic instrument que dóna fe de la seva autenticitat i contingut.\nEls continguts i els elements gràfics que formen part del lloc web www.bedandbreakfastlalluna.com difosos a través d'aquest mateix lloc web són de titularitat exclusiva de La Lluna bed and Breakfast .\nQueda prohibida la reproducció total o parcial dels continguts d'aquesta web sense autorització expressa. No obstant això, s'autoritza la reproducció dels continguts del lloc web de La Lluna bed and Breakfast sempre que s'esmenti la font, llevat que s'indiqui el contrari.\nLa presència a www.bedandbreakfastlalluna.com d'enllaços a altres webs externes (enllaços) té un caràcter merament informatiu. Per tant, La Lluna bed and Breakfast no es responsabilitza ni dóna cap tipus de garantia respecte a les informacions, opinions i conceptes que s'emetin, es publiquin o es distribueixin en aquests enllaços, i tampoc es responsabilitza dels danys i perjudicis que puguin generar els productes o serveis oferts a través d'aquests enllaços.\nAquest avís legal afecta únicament i exclusivament el lloc web www.bedandbreakfastlalluna.com , i no d'altres llocs web que eventualment es pugin consultar mitjançant enllaços, ni els enllaços d'altres llocs webs continguts a www.bedandbreakfastlalluna.com.


Eduard Loscos, R+D Manager del Grup IDP, és el nou president de BDTA - IDP - ingeniería · medio ambiente · arquitectura\nInici>Noticias> Eduard Loscos, R+D Manager del Grup IDP, és el nou president de BDTA\nEduard Loscos, R+D Manager del Grup IDP, presideix la BDTA, Building Digital Twin Association, una associació que reuneix 17 organitzacions fundadores vinculades al consorci del projecte SPHERE, que té com a objectiu desenvolupar un ecosistema tecnoeconómico obert i ètic per a avançar cap a la plena implementació dels entorns de Bessons Digitals dels edificis, implicant a totes les parts interessades i en tots els cicles de vida dels Actius Immobiliaris i Infraestructura Intel·ligents i Connectats del sector AECOO (Arquitectura, Enginyeria, Construcció i Operacions).\nL’associació neix amb l’objectiu de convertir-se en una iniciativa internacional que fomenti un ecosistema obert per a construir entorns de Bessons Digitals en el sector AECOO, desenvolupant i publicant recerques, certificacions i actius específics per a impulsar el desenvolupament del sector del Building Digital Twin i agrupant empreses i individus que treballen junts per a donar forma al futur del sector.\nEls principis en els quals es regeix BDTA són:\nDesenvolupar un marc tecnològic obert que estigui preparat per a evolucionar com a comunitat al llarg de la vida útil dels actius del sector AECOO i de la ciutat.\nProporcionar una visió centrada en el ciutadà per a garantir la privacitat i l’ús ètic de les dades generades.\nSincronitzar la informació actualitzada dels edificis intel·ligents i connectats cap a una informació completa no silenciada.\nPermetre una avaluació mediambiental sense fissures al llarg del cicle de vida per a una gestió circular de l’entorn de l’edifici.\nOptimitzar el rendiment energètic dels edificis reduint les projeccions de les bretxes entre els cicles de vida.\nGenerar línies de base de confiança per a generar garanties econòmiques als negocis actuals i nous en el sector de AECOO.\nLa cultura d’innovació, el desenvolupament continu i la diferenciació tecnològica és un dels pilars estratègics d’IDP i s’han convertit en l’autèntic motor del canvi i diferenciació per a aportar valor diferencial als nostres clients i la societat.\nEstem orgullosos de participar en grans projectes innovadors amb partners punters en tecnologia al voltant de tothom i de formar part d’associacions referents, tant nacionals com internacionals, que ens permeten sumar sinergies, coneixements i experiències per a millorar la competitivitat de les nostres empreses.\nAmb aquesta visió ens unim a la BDTA, Building Digital Twin Association, en la qual treballarem al costat d’una gran xarxa d’organitzacions europees.\nPer a ampliar informació: buildingdigitaltwin.org\nIDP s’adjudica el projecte de millora de la carretera C242 a Cornudella de Montsant


Revisió del 02:20, 2 ago 2017\n11 bytes afegits , fa 4 anys\nRevisió del 02:19, 2 ago 2017 (modifica)\nRevisió del 02:20, 2 ago 2017 (modifica) (desfés)\nUn '''curs d'aigua''' és el lloc per on corren les [[aigua|aigües]]. Tot curs d'aigua està alimentat per una [[Conca (hidrografia)|conca]]. Els [[Torrent (hidrologia)|torrents]] i els rierols formen els [[afluent]]s dels [[rius]] principals que desemboquen en el [[mar]] o en un [[llac]]. El règim d'un curs d'aigua depèn essencialment de les condicions de la seva alimentació i de les característiques del seu llit: amplada, traçat, perfils longitudinal i transversal, etc. Fora d'això, les formes del llit no deixen de canviar, ja que, en certes parts, sofreixen una [[erosió]] més o menys intensa, en tant que en d'altres es dipositen [[al·luvió|al·luvions]] que eleven el fons i en regularitzen el perfil. Fins i tot les majors [[cascada|cascades]] acaben per desaparèixer, ja que, en anar retrocedint, disminueix la seva altura fins al punt de suprimir-se la desnivellació. La [[potamologia]] estudia nombrosos fenòmensfenomens relatius als cursos d'aigua. Entre aquests n'hi ha que concerneixen a la [[dinàmica fluvial]] i d'altres constitueixen la [[hidrologia fluvial]] pròpiament dita.\n[[Fitxer:Rieradevilamajor.jpg|thumb|esquerra| [[Riera de Vilamajor]], al seu pas per [[Sant Pere de Vilamajor]] ]]▼\nUn rierol és un petit curs d'aigua natural que normalment flueix de manera continuada, però que a diferència d'un [[riu]], té un [[cabal hidràulic]] menor. Si acostuma a desaparèixer durant l'estiu, se l'anomena [[riera]]. No és, en general, navegable. Atès el seu poc cabal, no acostuma a haver-hi ponts per a travessar els rierols, de manera que cal fer-ho pels [[gual]]s, lloc on el rierol té tan poca profunditat que pot travessar-se a peu, o serveix per al bany. Els rierols són anomenats ''[[quebrada]]s'', en alguns països llatinoamericans, com [[Colòmbia]], [[Hondures]], [[Nicaragua]], o [[Panamà]].\n▲[[Fitxer:Rieradevilamajor.jpg|thumb|esquerradreta| <center>[[Riera de Vilamajor]], al seu pas per [[Sant Pere de Vilamajor]] </center>]]\nUna '''riera''' és un corrent d'aigua intermitent natural que flueix amb discontinuïtat segons l'època de l'any. Posseïx un [[cabal hidràulic]] inconstant i desemboca en el [[mar]], en un [[llac]], en un [[riu]] o en una altra riera; en els dos darrers casos es denomina [[afluent]]. Es diferencia d'un [[riu]], ja que acostuma a tenir menys longitud i no porta aigua durant tot l'any. Es diferencia d'un [[Torrent (hidrologia)|torrent]], ja que en èpoques humides porta aigua encara que faci dies que no plou.\nObtingut de «https://ca.wikipedia.org/wiki/Especial:MobileDiff/18700249»


Un vell periodisme que és ben actual\nJOSEP MARIA CASASÚS Actualitzada el 03/09/2012 00:00\nD'ara endavant sortirà aquí cada dia una secció amb fragments significatius de peces periodístiques que per algun motiu interessa rellegir. L'obra periodística és fugissera per definició. La revisió de textos del passat, però, aporta sovint perspectives que ajuden a entendre el present i a imaginar el futur. La direcció del diari m'ha proposat una tasca engrescadora i alhora compromesa. Es tracta de triar treballs de periodistes o escriptors que, en certs instants de la nostra història, van impactar la consciència col·lectiva, van deixar empremta en l'opinió pública o van influir en el curs d'uns esdeveniments. El reduït espai de la secció ens imposa oferir aquí només un tast d'aquestes composicions que, si cal, transcriuré en català normatiu.\nVal la pena recuperar obra periodística d'abans d'ara. El periodisme català dels anys 20 i 30 va assolir cotes comparables al de les cultures més avançades. Obeïa a l'evolució d'una premsa covada en la Renaixença, revifada pel Modernisme i el Noucentisme, i esperonada per la Generalitat republicana. Era el fruit madur d'una tradició nacional que la guerra i la dictadura van estroncar. Una tradició caracteritzada per les virtuts ètiques de la innovació, el rigor i la cura en l'ús de la llengua. La represa va ser feixuga. La gestació del nou periodisme català es va produir en un marc d'ignorància del patrimoni professional.\nLes fonts on ens abeurarem són diverses: diaris i revistes, és clar, llibres de viatges i de grans reportatges, guions radiofònics i televisius. Parlarem, doncs, de periodisme en un sentit ampli que inclou el treball de fotògrafs i ninotaires, l'obra de professionals i també la de col·laboradors que no eren de l'ofici. Us proposo, doncs, compartir amb mi un tast d'obra periodística que reposa en arxius i hemeroteques però que és ben actual, oportuna, atractiva i consistent. En alguns casos la trobareu paradoxal o sorprenent, alliçonadora o aclaridora. Segur que no us decebrà. Espero que no us decebi jo en la tria.


Nosaltres ServiMatango C.A = Serveis Matango\nServimatango C.A. és una companyia dedicada a ajudar les persones i empreses a crear i desenvolupar els seus negocis per internet.\nSom una empresa dedicada als negocis a través internet amb centre d'operacions a la ciutat d'Ibarra-Imbabura-Equador. Enfoca les seves activitats a proporcionar servei d'arrendament de servidors dedicats per VoIP, allotjament, domini i altres solucions digitals per a l'usuari utilitzant la web.\nEns destaquem dels nostres competidors internacionals incorporant característiques flexibles de serveis innovadors i creatius, combinats amb un tracte personalitzat, un equip de treball especialitzat, un excel·lent nostre grup de col·laboradors, suport tècnic professional i alta qualitat del servei per als nostres clients.\nOferim als nostres clients l'oportunitat de Crear i Desenvolupar negocis reeixits que contribueixin al seu creixement econòmic a través de la provisió internacional de serveis per internet d'òptima qualitat tecnològica, recolzada pels millors especialistes en el món.\nAugmentar el prestigi i reconeixement internacional amb la prestació de serveis d'òptima qualitat, a l'avantguarda en infraestructura i destacada per l'excel·lència en servei i formació del talent humà.\nFa algun temps a la província d'Imbabura; dos grans visionaris Franklin i Nelly van decidir apostar per una gran idea: "Demostrar que a Ibarra-Equador es pot fer grans coses".\nI així comencen el seu camí a l'èxit: implementant en 2008, el servei de Renda / Lloguer de Servidors amb ServerVoip.com; ajudant així a persones i negocis a crear i desenvolupar la seva pròpia Empresa de Telefonia per Internet (VoIP) i de la mà amb Alosip.com, per proveir de minuts per a trucades per internet.\nA causa del creixement continu d'aquests serveis, decideixen formar la seva empresa i constituir-se legalment amb el nom: Serveis Matango Companyia Anònima “ServiMatango C.A”.\nInicia les seves operacions a 2012 amb l'objectiu de proveir múltiples serveis a les persones i empreses perquè puguin crear i desenvolupar els seus propis negocis per internet a qualsevol lloc del món. Cal esmentar que, el lloguer de servers amb la plataforma VoipSwitch per implementar el servei de trucades per internet, és el principal eix de la companyia.\nJo, Franklin Cogombres:\n“Desitjo demostrar als meus compatriotes que, per ser reeixits en la vida no cal emigrar a altres països. Aquí a l'Equador o al país on resideixin amb empenta, estudi, determinació i entusiasme; amb aquestes mateixes ganes que li posen quan estan a l'exterior es poden ACONSEGUIR GRANS COSES”.\nBenvinguts a ServiMatango.com: Coneix a Nostre Equip\nSom un equip de professionals especialitzats i altament capacitats en diverses àrees: tecnologia, programari, desenvolupament, mercadeig, e-màrqueting, disseny, assistència tècnica i atenció al client amb el coneixement necessari per cobrir les sol·licituds de servei.\nBrindar una assessoria integral, és el valor afegit que fa que els nostres clients ens segueixin triant.\nHola sóc Franklin Matango, col·laboro en ServiMatango i em dedico a ajudar a les persones i empreses a crear i desenvolupar negocis per Internet.\n“Brindo assessoria integral a les persones i empreses en crear i desenvolupar negocis per internet”.\nHola sóc Nelly Matango, col·laboro en ServiMatango i em dedico a ajudar a les persones i empreses a crear i desenvolupar negocis per Internet.\n“Administro i controlo els recursos necessaris per al correcte funcionament dels negocis per internet”.\nHola sóc Andrea Maldonado, col·laboro en ServiMatango i em dedico a ajudar a les persones i empreses a crear i desenvolupar negocis per Internet.\nHola sóc Fernando Molina, col·laboro en ServiMatango i em dedico a ajudar a les persones i empreses a crear i desenvolupar negocis per Internet.\n“Brindo assessoria tècnica especialitzada en negocis per internet”.\nHola sóc Jesenia Tequiz, col·laboro en ServiMatango i em dedico a ajudar a les persones i empreses a crear i desenvolupar negocis per Internet.\n“Desenvolupa idees creatives dels negocis per internet”.\nHola sóc Àngel Cedeño, col·laboro en ServiMatango i em dedico a ajudar a les persones i empreses a crear i desenvolupar negocis per Internet.\n“Desenvolupament Software per automatitzar els processos en els negocis per internet”.\nEls nostres Serveis: clic Aquí\nRegistra't per NOVETATS GRATIS\nrespectem 100% la teva privacitat, no enviem Spam i la teva informació mai serà compartida. revisa la nostra política de privacitat\nRegistra't per NOVETATS GRATIS. respectem 100% la teva privacitat, no enviem Spam i la teva informació mai serà compartida. revisa la nostra política de privacitat\nEl teu Millor Mail:\nMàrqueting per correu electrònicper GetResponse\nCorreu electrònic: info@servimatango.com\nadreça: Juan Francisco Cevallos 3-55 i Luis Toro Moreno, Ibarra-Equador\nCopyright © 2015 Bloc ServiMatango C.A.


Alcaldes democràtics? - Diari de Girona\njoaquim domingo 29.11.2008 | 01:00\nFa poc temps, un regidor escollit en la llista de l'AIR-PSC a Riudarenes (aquesta candidatura va obtenir 5 regidors de 9, per tant, majoria absoluta) es passà al grup de l'oposició (CiU) i provocà una moció de censura que va canviar els resultats de les eleccions i alhora el canvi en l'alcaldia. Un cas clar de transfuguisme.\nÚltimament a Mont-ras està succeint el mateix. L'única regidora militant d'ERC en la llista d'Acord per Mont-ras, que amb coalició amb el PSC governa l'Ajuntament, ha abandonat la llista en què va ser escollida regidora. Tot seguit ha presentat una moció de censura conjuntament amb CiU per canviar l'equip de govern i poder retornar l'antic alcalde, Manel Montalban (CiU), a l'alcaldia.\nÉs absolutament incomprensible que els partits polítics no converteixin en llei el pacte d'antitransfuguisme que, fa anys i després de moltes discussions, es va fer. Tot els partits el varen signar. Però sembla que cap té ganes de complir-lo.\nCom es pot alterar tan impunement la voluntat popular amb aquestes actuacions? Com es poden justificar aquests comportaments?\nEls alcaldes i equips de govern sorgits del transfuguisme poden ser legals, però són clarament antidemocràtics. I ho són per haver canviat de factor les llistes votades a les urnes.\nEn conseqüència, tots els que han canviat les llistes, tant el trànsfuga com el partit que li accepta el vot, actuen antidemocràticament.\nÉs, però, responsabilitat de la classe política que aquestes aberracions siguin possibles. Per tant, en darrer terme, és ella la causant d'aquests actes personals que vulneren la democràcia.\nA més, allò que ofèn ja del tot la intel·ligència són les afirmacions fetes per aquests dos alcaldes proclamats com a fruit de la suplantació del vot popular.\nEn Narcís Colomer, alcalde de Riudarenes, diu: "no podem perdre el temps en enfrontaments que no porten enlloc", "lamentem que hi hagi qui pretengui crear un estat de crispació".\nEl flamant nou alcalde de Mont-ras, el Sr. M. Montalban, manifesta "la discussió que s'ha produït aquests darrers divuit mesos (en què ell no governava) s'hauria d'acabar, perquè els pobles per prosperar han d'estar units".\nS'ha d'estar molt ofuscat, per fer manifestacions com aquestes.\nNo són ells qui han contribuït a dividir i a crispar els seus respectius pobles, amb els tripijocs protagonitzats?\nTot els pactes són legítims. Ho són les coalicions per formar govern. Les majories són les majories. Però, deixar la llista en què has estat elegit per passar-te a una altra és senzillament trair el vot dels ciutadans. I això és absolutament inacceptable i un frau a la democràcia.


Societat de taxació homologada pel Banc d’Espanya amb el número 4406\nFundada l'any 1991 per professionals que han operat al sector immobiliari des de 1969 realitzant tot tipus de valoracions de bens de mobles i immobles.\nSocietat totalment independent de qualsevol entitat financera o immobiliària des del seu origen.\nMembre de l’Associació professional ATASA, en la qual forma part de la seva Junta Directiva, regulada per RICS i acreditada amb el segell REVC de TEGoVA.\nPresent des de fa més de 30 anys amb l’aval de la professionalitat i alta qualificació de més de 300 professionals experts en el mercat immobiliari local, que garantitzen la cobertura a tot l'àmbit nacional.\nAlia Tasaciones té com objecte social la realització de taxacions i valoracions de tot tipus de bens.\n“Som una empresa dedicada íntegrament a la valoració de tot tipus de bens, compromesos amb un servei del més alt nivel, fonamentat en les bones practiques, l’atenció personalitzada, la qualitat del nostre treball i la nostra rendibilitat”.\n“Marcar la diferència en la prestació d’un servei innovador i de qualitat, actuant amb respoonsabilitat, ètica i integritat creient per a això en les persones. Motivats pel canvi i en recerca permanent d’un creixement consolidat i sostingut que ens permeta seguir sent rendibles”.\nBusquem el creixement sostingut de l’empresa, actuant amb responsabilitat, pensant en la solvència, rendibilitat i perdurabilitat de la mateixa en el temps. Compromesos amb pràctiques empresarials mediambientals sostenibles que protegeixen les generacions futures.\nCreiem en les relacions personals a llarg termini, treballant per fer equip, per la comprensió, el bon ambient, la comunicació, la motivació i el compromís mutu. Impliquem els nostres treballadors basant-nos en un alt nivell de comunicació, confiança mútua i respecte, buscant la participació i la proactivitat mitjançant la formació.\nMotivats pel canvi, promovem les bones pràctiques assegurant la funcionalitat de l’empresa, el compliment de les normes internes, la lleialtat institucional i la formació continuada.


El fotògraf català Joan Fontcuberta guanya el Premi Hasselblad\nEl fotògraf català Joan Fontcuberta és el guanyador de l'edició d'enguany del Premi Internacional de Fotografia Hasselblad que s'ha lliurat per primera vegada a Barcelona.\nRedacció 07/03/2013 - 22.09 Actualitzat 08/03/2013 - 07.50\nEl fotògraf català Joan Fontcuberta ha guanyat el Premi Internacional de Fotografia Hasselblad que s'ha lliurat per primera vegada a Barcelona. Bo Myhrman, el director de la fundació, ha destacat la trajectòria professional del fotògraf català a qui ha qualificat com "un dels fotògrafs contemporanis amb més inventiva, amb més de trenta anys de treball constant, amb una obra original".\nFontcuberta que és el primer espanyol en rebre el premi, ha declarat a Catalunya Informació que es tracta "d'una situació una mica abrumadora estar en una llista en que es troba Cartier Bresson, William Klein, Richard Avedon i tants d'altres (...)".\nEl premi Hasselblad que deu el seu nom al fotògraf suec que va inventar la rèflex Hasselblad 6x6 centímetres de lent única, està dotat amb un milió de corones sueques, uns 110.000 euros, un diploma i una medalla d'or.\nEl prestigiós premi Hasselblad per a Joan Fontcuberta


Robatori amb força en un xalet entre Roda de Berà i el Vendrell\nEls fets es van produir el passat divendres a la nit\ndilluns, 22 de juliol 2019 - 08:51h\nEls Mossos estan investigant aquest robatori. | Mossos d'Esquadra\nAquest divendres, 19 de juliol, a la nit, un xalet situat a la urbanització Coto del Rey va patir un robatori amb força. La zona es troba en terme municipal del Vendrell, però el cert és que la urbanització es troba enganxada a Berà Mar i altres zones de població de Roda de Berà.\nS'emporten joies i material electrònic de valor\nUn dels propietaris de la casa ha explicat a BaixGaiàDiari.cat que els fets es van produir la nit de divendres, dia 19 de juliol. «Cap a les nou del vespre vam sortir a sopar a casa d'uns familiars», ha relatat l'home, que explica que «en tornar, pels volts de la una de la matinada, ja ens ho vam trobar tot regirat».\nCom sol ser habitual en aquesta mena de casos, els propietaris es van trobar les seves pertinences, com ara la roba i altres objectes, llençats per terra. En un primer cop d'ull, van poder comprovar que els lladres s'havien endut joies dels dos membres de la parella que hi viuen, a més d'objectes electrònics de valor, com ara un ordinador portàtil o una càmera de fotos.\nVan accedir forçant una finestra aprofitant que la casa era buida\nLa víctima del robatori es troba convençuda que «els lladres ens havien observat per saber quan estaria buida la casa», i ha explicat que «fins i tot van llençar una pedra a una finestra per comprovar que no sortia ningú i que, per tant, el xalet era buit». Segons denuncia, els lladres van forçar una finestra per accedir a l'interior de l'habitatge. En una inspecció ocular posterior, van trobar-hi empremtes dactilars.\nUn cop produït el robatori, els veïns van avisar els Mossos d'Esquadra, que van acudir al lloc dels fets en poca estona. Determinades totes les pertinences que havien trobat a faltar, la policia catalana s'ha fet càrrec de la investigació, que continuarà en els propers dies a fi i efecte d'esbrinar qui hi ha al darrere d'un nou robatori amb força, ara entre Roda de Berà i el Vendrell.\nEl Vendrell Roda de Berà robatori Mossos d'Esquadra


Bonavista demanarà formalment comptar amb els policies de barri\nPlaça de la constitució, Bonavista, Tarragona\n«No és el mateix que hi hagi un succés i s’hagin de desplaçar a què estiguin patrullant al mateix barri», explica la presidenta de l’entitat veïnal\nActualitzada 29/08/2018 a les 11:30\nEls veïns de Bonavista volen comptar amb una parella d’agents de la Guàrdia Urbana que es dediquin plenament al barri. L’associació de veïns traslladarà formalment aquesta idea al regidor de Seguretat Ciutadana, Javier Villamayor, en una reunió que es durà a terme aquest mes de setembre. «Ja hem sol·licitat la reunió on volem tractar molts temes relacionats amb el barri i on parlarem especialment de la seguretat. Volem demanar que posin més vigilància», explica a aquest diari la presidenta de l’entitat, Loli Gutiérrez. «Cal una major presència de la Guàrdia Urbana i dels Mossos d’Esquadra a Bonavista. No és el mateix que hi hagi algun succés i s’hagin de desplaçar des del punt on es trobin a què estiguin patrullant al mateix barri, es resoldria qualsevol problema molt més ràpid», indica la líder veïnal del barri de Bonavista.\n«Des de la junta de l’associació el que volem és que hi hagi una parella d’agents de proximitat la Guàrdia Urbana, que estiguin aquí donant voltes a peu», desgrana Gutiérrez, qui consideraria molt positiu que aquests policies poguessin establir relació amb el veïnat, a fi de conèixer en profunditat l’entorn. «Bonavista s’ha fet molt gran i hi ha molta gent. Creiem que és important que si passa alguna cosa, pugui haver-hi algú que actuï immediatament», referma la presidenta de l’associació. Els veïns creuen que la presència constant dels agents podria ajudar a resoldre també les petites problemàtiques de convivència del dia a dia.\nDe fet entre els residents es constatava aquesta mateixa setmana la necessitat, apuntant a un petit fet ocorregut dies enrere: uns joves, menors d’edat van saltar el perímetre del complex esportiu municipal per tal de banyar-se de nit a la piscina. Expliquen que uns veïns van alertar als agents de la Guàrdia Urbana, que s’haurien personat amb rapidesa a l’espai i haurien requerit als nois que sortissin. L’endemà, tot i que els agents, suposadament, ja els havien cridat l’atenció la nit anterior, ho van tornar a fer, segons fonts veïnals.\nEl policia de barri, aprovat al ple\nLa figura de l’agent de barri, llargament reclamada per les diferents associacions de veïns de la ciutat, s’implementarà a Tarragona. Almenys així ho va aprovar el plenari municipal el passat mes d’abril, a proposta del PDeCAT, amb 23 vots a favor, dos vots en contra i una abstenció. «Davant, d’una banda, de l’increment progressiu de la plantilla de la Guàrdia Urbana i, de l’altra, de la percepció d’inseguretat que manifesten multitud de veïns i veïnes de diferents zones de la ciutat, considerem necessària la creació de la policia de barri», apuntava el partit encapçalat per Dídac Nadal.\nEl concepte es basa en el fet que dos agents de la Guàrdia Urbana passin a convertir-se en el referent de cada un dels barris de la ciutat, «que es creï una relació continua de proximitat entre els agents i la ciutadania amb mètodes de treball encaminats a vetllar per la prevenció, la seguretat i la convivència amb l’objectiu d’anticipar-se als possibles conflictes i intervenir de forma ràpida i eficaç davant de la resolució de problemàtiques», es va enumerar des del grup municipal del PDeCAT.\nComenta el contingut : Bonavista demanarà formalment comptar amb els policies de barri


Feliç aniversari - Editorial - Altanto!! Revista\nDAAM Soses futbol delictes centres educatius handbol festes i celebracions crisi econòmica Catalunya ajuntaments Partits polítics Generalitat Seròs Torres de Segre Mossos d'Esquadra Lleida Massalcoreig sindicat agrari Aitona agricultura, fruticultura, ramaderia Unió Pagesos empreses Festa Major Alcarràs mobilitzacions ciutadanes\nHo hem aconseguit. Hem complert 1 any. Han estat 12 mesos de molt treball, moltes hores, sacrifici, dedicació, compromís, il·lusió, esforç, i tants altres substantius que no deixarien espai a tantes altres paraules que volem expressar.\nAquesta és la setena revista, la que compleix un any des que vam treure al carrer la primera edició i per celebrar-ho, hem afegit una nova secció titulada Emprenedors. Els inicis són difícils, pocs són els que creuen en una nova idea i menys encara els qui aposten per ella. Però hem superat les adversitats i ara tenim l'orgull, la satisfacció i la felicitat d'escriure aquestes línies. No sabíem quina seria l'acollida d'aquest ambiciós projecte, que busca ser, com tantes vegades hem manifestat, la publicació de referència del Baix Segrià. Paral·lelament, la pàgina web ha millorat molt, tant en continguts com en presentació i serveis, a més d'augmentar cada dia el nombre d'internautes que acudiu a l'Altanto!! per assabentar-vos de les notícies d'aquí.\nSou molts els que us adreceu a nosaltres per promocionar les activitats del vostre poble, associació o entitat, els que voleu que l'Altanto!! sigui la veu de les vostres reivindicacions, dels vostres agraïments. Trobar-nos amb la veu més sincera d'algú que ens felicita per la feina que estem fent ens ompla d'alegria i ens anima a continuar endavant amb les mateixes ganes i il·lusió que teníem ara fa un any.\nVolem aprofitar aquest espai per desitjar-vos unes bones festes i un feliç any nou 2011. El nostre desig més sincer és seguir fent créixer aquest projecte. Volem ser la teva revista i la de tots i ens esforçarem al màxim per aconseguir-ho.


Com fer sabó casolà amb oli usat - FÒRUM.ad\nEl 06/05/20 7:30\nAmb oli usat es pot fer un fantàstic sabó natural (Istock)\nUn sol litre d’oli usat tirat a l’aigüera pot contaminar 50000 litres d’aigua. En canvi, si ho transformem en sabó es converteix en una substància biodegradable que no danya a l’ecosistema. Avui donem la recepta per a fer un sabó casolà de molt bones propietats, el sabó d’oli, i reciclant oli usat. Aquest sabó és molt bo tant per a la pell com per a la roba i a més protegeix el medi ambient.\n– 2,5 l d’Oli usat i colat\n– 2,5 l d’Aigua\n– Sosa càustica 500grs (si és per a neteja) 330 gr (si és per a cosmètic)\nTreballa en un ambient ventilat, usa guants i ulleres protectores (la sosa càustica és corrosiva per a la pell) i no usis recipients d’alumini en la preparació. Barreja amb un pal.\nLa preparació és senzilla.\nDilueix la sosa càustica en l’aigua, agregant-la lentament. Es produirà una reacció química que alliberarà calor i que es denomina lleixiu càustic. Aboca llavors lentament l’oli, removent constantment i en el mateix sentit, per a evitar que es talli el sabó. Aromatitza’l i coloreix-lo, quan la temperatura baixi a uns 40 °C.\nVessa en els motlles i deixa endurir durant un mes. Després ja pot usar-se.\nPer a acolorir els sabons de manera natural, usa espècies o infusions de plantes. Usa les espècies directament. En el cas de les plantes, realitza una infusió ben concentrada prèviament. Per a la infusió, col·loca 3 parts de plantes per 1 d’aigua en un recipient. Tapa-ho i porta’l a ebullició. Quan bulli, redueix el foc al mínim fins que el líquid es redueixi a la meitat. Deixa refredar, cola’l i guarda-ho en un pot de vidre. Afegeix una mica d’alcohol i unes gotetes d’algun conservant natural (per exemple vitamina E, oli de gira-sol, etc.) i guarda en lloc sec i fosc. No facis més de 50 o 100 ml cada vegada, perquè pugui conservar-se sense problema.\nNotícia Anterior: Creixement personal: Aprofita\nSegüent Notícia: Eliminar plagues del jardí sense pesticides


Stanley Kubrick, des de tots els angles | Barcelona Cultura\nUn concert a càrrec de l'Orquestra Simfònica del Vallès (OSV) en què interpretarà algunes bandes sonores de pel·lícula servirà per inaugurar el 23 d'octubre a les 19 h l'exposició titulada senzillament Stanley Kubrick. La podreu veure al Centre de Cultura Contemporània de Barcelona (CCCB) fins al 31 de març, i està dedicada, és clar, al mític i també controvertit director, guionista i productor de cinema novaiorquès (1928-1999), l'any que en fa 90 del seu naixement i 50 de l'estrena de 2001: Una odissea de l'espai.\nComissariada per Hans-Peter Reichmann i Tim Heptner, del Deutsches Filmmusuem de Frankfurt, l'exposició ja ha fet una aturada a ciutats com Los Angeles, Seül, París o Ciutat de Mèxic. A Barcelona, no obstant això, presentarà alguns continguts fins ara inèdits, com una instal·lació biogràfica signada pel director Manuel Huerga o storyboards del film Barry Lyndon. El crític i escriptor Jordi Costa és el responsable de la seva adaptació al CCCB. Es tracta d'una mostra ideal per a aquells que vulguin aproximar-se a la figura de Kubrick, i especialment llaminera per als mitòmans, ja que entre els objectes i materials exposats n'hi ha d'extrets dels seus arxius personals i per exemple s'hi troben guions, maquetes i càmeres, així com vestuari i utillatge original de les seves pel·lícules. No hi manquen ni els vestits de les germanes bessones que apareixien pels passadissos de l'hotel d'El resplandor, ni la temuda destral de Jack Nicholson del mateix film, ni les màscares d'Eyes wide shut, la darrera cinta que Kubrick va rodar. A l'exposició es pot seguir, per ordre cronològic, tota la trajectòria de l'estatunidenc, consta d'una quarantena d'audiovisuals, i també s'hi explica un parell de projectes que varen quedar en un calaix.\nLa mostra Stanley Kubrick comptarà amb un seguit d'activitats paral·leles, com ara un cicle a la Filmoteca de Catalunya, visites comentades a l'exposició, taules rodones o diverses sessions de cinefòrum agrupades sota el títol La màquina del segle XX, i que es duran a terme entre el 27 de novembre i el 28 de febrer.\nData de publicació: Dimecres, 17 Octubre 2018


Els vikings no han arribat a saquejar el Montsant i el Priorat del tot. – Advfeel Comunicacion\nEls vikings no han arribat a saquejar el Montsant i el Priorat del tot.\nFins ara només tres equips han sobreviscut el Viking Raid Tarragona 2016, després de dos dies molts durs pel Montsant.\nL’etapa d’ahir era més aviat light per donar treva als vikings. Sota el nom “Coca-Cola spirit” els corredors havien de baixar del Montsant gaudint de la vida i descansant les cames. Avui tornen a estar per la ciutat i voltants en una etapa explosiva per acabar de cremar tota l’energia vikinga.\nL’etapa d’avui comença des del Moll de Costa al Port de Tarragona a les 9 del matí. D’aquí van cap al Pont del Diable, on han de fer ràpel i una cursa d’orientació. Després han d’anar cap a la costa on fan caiac fins a La Mora i d’aquí corren cap a Tarragona ciutat on acaben millor impossible a pla de la Seu davant de la catedral. Una etapa menys exigent que altres dies, però les cames i el cap ja no donen per molta guerra més.\nDepenent de les cames dels corredors esperem, que arribin a la catedral entre les 13h i les 14h. Però també poden haver-hi lloc per sorpreses.\nDe moment l’equip líder, Team Merrell Denmark, porta 24 hores i escaig de cursa en total, 3 hores i 43 minuts al davant del número dos, Team Nordic Adventure Racing. L’últim equip encara viu a la competició és el Team Giv.DK 6 hores i 11 minuts després.\n← Gran Fondo World Tour ® 2016 round 2 in Kuwait City for Gran Fondo Kuwait 1st edition.\nSHANGU IP TrangoWorld →


Terradelfoc: DEBAT BLOCAIRE SOBRE EL PAÍS VALENCIÀ\nS'acosta el 9 d'Octubre i la TVV ens tornarà a bombardejar amb els habituals tòpics. Lluny de romandre callats com a convidats de pedra, vos proposem que encetem una iniciativa que, si cal, podríem repetir en anys futurs: Un debat públic a la catosfera sobre el País Valencià.\nEls requisits per participar són fer-ho almenys una vegada, en català, durant les dates indicades i afegint com a etiqueta, títol o subtítol "Debat blocaire sobre el País Valencià".\nA mesura que feu les vostres aportacions les anirem recollint ací. Per facilitar la tasca podeu fer-nos un comentari o enviar un correu a terradelfoc@gmail.com.\n*El Penjoll Morisc de La Costera\n(S'ha fet ressó aprofitant les notícies sobre el 9 d'octubre, l'enllaç està a la dreta)\n*Terradelfoc: Debat blocaire sobre el País Valencia\nEscrits participants en el Debat fins ara:\n*Refel-Es dia País Valencià i no era un somni\n*Refel-El Pancatalanisme i el Pancastellanisme\n*El descrèdit-Debat blocaire sobre el País Valencià\n*Refel-NO MOS FAREU VALENCIANS!!!\n*Refel-Valentia: vigilar i castigar\n*Refel-València: la ciutat-nació?\n*Refel-València, dispositiu polític\n*Refel-Saitabi, 2500 anys\n*Refel-Per una Contestània i una Edetània lliures\nHumor a propòsit del debat blocaire:\n* Terenci Gil- Des (fent) País\n*Terenci Gil-(Des) fent el pendó\nPublicat per Terra del Foc a 9/30/2010 12:32:00 a. m.\nEtiquetes de comentaris: Debat Blocaire sobre el País Valencià, Notícies\nTerradelfoc ha dit...\n30 de setembre de 2010 a les 4:04\nAi, Rafel, a mi m’entra gossera només de pensar-ho... Debat sobre el País Valencià, uf! Jo, la veritat, és que fa temps que vaig optar per l’exili. Perquè he trobat preferible l’exili a la claudicació o al revisionisme o la conformitat o el paripè. És que jo sóc dels Països Catalans, saps?, i som espècie en regressió (per no dir en extinció, cosa tants voldrien, i no només del PSOE i del PP). Però el gos vell no s’ensenya gràcies noves, i he preferit l’exili que no avindre’m a pasturar en els prats on antany ho feien els ramats de González Lizondo i a aplaudir els pactes lingüístics PP-PSOE. De més a més, diuen que els qui sembren ambigüitats recullen contradiccions. I això som avui, un país absolutament contradictori. No defense cap “puresa” d’idees, només la coherència.\nNo li veig futur al País Valencià. No li veig el futur que jo voldria, és clar. Tindrà sens dubte un altre futur, que per a molts fins i tot serà magnífic, però en el qual jo m’hi trobaré tan exiliat com en aquest present, guanye qui guanye. I per a mi això del 9 d’Octubre és la vespra del 12 d’Octubre. Tanto monta, monta tanto. Jo sóc confrare de les processons del 25 d’Abril, i confesse que ens últims anys hi he fet fugina.\nSeguiré el vostre debat. Estic segur que hi aprendré coses.\n30 de setembre de 2010 a les 5:08\nRefel ha dit...\nGràcies per la teua ràpida resposta. De moment, no vull avançar ara els meus arguments, però entenc perfectament la teua postura.\nEspere que, almenys, t'animes a fer algun comentari.\n30 de setembre de 2010 a les 6:55\nMarc Xelvi ha dit...\nDe vergonya el teu comentari, Toni.\n30 de setembre de 2010 a les 8:03\nDoncs la vergonya cria ronya...\n30 de setembre de 2010 a les 9:05\nHòstia, Marc Xelvi! Ara entenc el to del comentari... Ets del Bloc! I del Bloc Jove! Així no té gràcia, ni cap valor la teua desqualificació.\n30 de setembre de 2010 a les 9:12\nToni de l'Hostal ha dit...\nJo, si no passa res, ja tenia pensat reincidir en el tema de fa dos anys... qu'estic pensant en afegir la'opció «Països Cucarellins»!\n30 de setembre de 2010 a les 9:57\nHola Toni de l'Hostal!\nM'he llegit el teu article i em sembla molt interessant. Un bon compendi de molts dels problemes associats al nom i un bon punt de partida per començar a debatre.\n30 de setembre de 2010 a les 14:15\nValldignaDigital ha dit...\nMolt adient la convocatòria la subscrivim i difonem - http://valldigna.bloc.cat\nreferenciat també a\n2 d’octubre de 2010 a les 11:24\nMoltes gràcies Valldigna!\n3 d’octubre de 2010 a les 1:54\nDemà dissabte 21, a la tradicional mani del 25 d’abril, per un bloc republicà valencià… -\nUna proposta interessant d'Amics de la Costera - Fa poc, la Direcció General de Patrimoni de la Generalitat Valenciana, preocupada per l'estat de diversos palaus de Xàtiva, demanava a l'Ajuntament que els...\nPOLÍTICA: SUMA ZERO? - Gonçal Mayos entrevistat per Jordi Planes a ETV el 10 abril 2018 a Des dels ulls d'un coach.\nUna muda inicial que no és l'hac - Els infants es queixen de la hac. De la seva mera existència. Una lletra sense raó aparent. Pura etimologia. El ròssec de la història de la llengua. En can...\nImatges de la presentació de "Capsa de bombons" a Oliva - El passat divendres vaig tenir l'oportunitat de presentar *Capsa de bombons* a la històrica llibreria La Fona, d'Oliva. Em va acompanyar Toni Mascarell -qu...\nMEDALLA ANTIGUA DE SANTA QUITERIA - Dedicamos la presente comunicación a una pieza antigua de carácter devocional, una medalla religiosa en la que aparecen Santa Quiteria y sus ocho hermanas...


Excedència laboral - Viquipèdia, l'enciclopèdia lliure\nEs denomina excedència laboral o permís individual sense sou, la decisió que pren un treballador de cessar la seva relació amb una empresa durant un període en el qual es dedicarà a altres tasques, fins i tot podrà treballar en una altra empresa si ho desitja.\n1 Tipus d'excedències\n2 Legislació laboral de les excedències\nCura de fills. L'excedència voluntària es concedeix per a la cura de fills en els casos de naixement, adopció o acolliment d'un menor. La durada màxima de l'excedència és de tres anys. Aquesta excedència computa a efectes d'antiguitat, cotitzacions i assistència a cursos de formació. El reingrés està garantit durant el primer any en el mateix lloc de treball, i després en un altre de categoria equivalent. Alguns convenis milloren les condicions i preveuen la reincorporació automàtica en els tres primers anys.\nCura de familiars. Es concedeix excedència per a la cura de familiars en els casos d'incapacitat o malaltia greu de familiar fins a segon grau. La durada màxima és de dos anys i el període computa a efectes d'antiguitat i assistència a cursos de formació. Durant el primer any existeix reservació del seu lloc de treball; més endavant, la reservació es refereix a un lloc similar.\nPer interessos particulars. Es concedeix amb almenys un any d'antiguitat, i si no s'ha gaudit d'una altra excedència en els quatre anys previs. La durada de l'excedència és per un mínim de quatre mesos i un màxim de cinc anys. Aquest tipus d'excedència no computa en efectes d'antiguitat, cotitzacions o prestacions socials. En cas de vacant d'igual o similar categoria, el treballador excedent té un dret preferencial a ocupar-ho.\nPer a l'exercici de càrrecs públics i sindicals. Aquesta excedència es concedeix per a poder exercir funcions sindicals de domini provincial o superior, o ser nomenat o triat per a un càrrec públic que impossibiliti d'assistir al treball. La durada de l'excedència és mentre duri l'exercici del càrrec. Es manté el lloc de treball i computa a l'efecte d'antiguitat.\nSuspensió per mutu acord. Aquesta excedència es produeix quan l'empresari i treballador poden pactar, signant el contracte o després, la suspensió temporal d'aquest en les condicions i terminis que decideixin. La durada de l'excedència està subjecta a l'acord entre les parts. El període d'excedència no computa a l'efecte de cotitzacions; la resta de condicions, incloent-hi el reingrés automàtic o no, depenen del pacte.\nLegislació laboral de les excedències[modifica]\nA l'Estat Espanyol, l'article 46 de l'Estatut dels treballadors regula la concessió de les excedències laborals en els termes següents:\nPrestacions no econòmiques de la Seguretat Social\nObtingut de «https://ca.wikipedia.org/w/index.php?title=Excedència_laboral&oldid=20323424»


Diabetis Juvenil: El nen de sucre: Les persones més dolces del món\nAvui quan estava pensant quina entrada fer, se m’ ha ocorregut fer una relacionada sobre "l’amor amb la diabetis". Primer de tot he començat a buscar informació per saber com la gent amb diabetis es relaciona amb la família, amics, la seva parella i de pas per veure si veia algun consell per mi.\nPerò el que m’ha sorprès ha sigut trobar moltes pàgines webs que parlaven que la gent amb diabetis eren persones tristes, amargades, solitàries, preocupades, amb poques capacitats de sentir passió o afecte... “Com si la nostra incapacitat d’absorbir sucre per ser dolços ens fes més amargs i insípids”.\nPerò com pot ser què hi hagi gent que pensi això!!???\nDe veritat es pensen que per tenir diabetis som diferents i a sobre que no podem tenir passió per l’amor i la vida? Però quines bajanades!! Em decep que hi hagi gent que pugui pensar així. Tota la gent que he pogut conèixer amb diabetis han sigut realment simpàtics, són gent fantàstica, molt optimista i amb ganes de seguir endavant. I m’ofendria que algú pugues pensar que jo, el nen de sucre, pogués ser una persona desapassionada o sense ganes d’emocionar-se i sentir l’amor i no donar per suposada una cosa per una “etiqueta” com la diabetis.\nQue diantre, que no us facin creure el contrari, la gent amb diabetis són les persones més dolces del món!\nPublicat per Miquel Puig a 15:04\nEtiquetes de comentaris: La vida del nen de sucre, Tòpics\nAnònim 7 de setembre de 2014 a les 21:30\nQueda reflectat que hi ha tantíssima gent que s'avorreix molt. Per sort nosaltres sabem que no afecta pas, al contrari, tu ho has dit!!\n* La mateixa sang, energia que ens enganxa..\nRoger Vidal 8 de setembre de 2014 a les 22:53\nSii! Per sort nosaltres sabem que no és cert, i que en realitat som les persones més dolces del món!! :)\n*La mateixa sang, fills d'una mateixa panxa